- Klædte du af mig, Shaun? - Ikke underbukserne.
- Hvor længe har du været her? - Hele natten.
- Du burde være på arbejde. - Jeg tager fri i dag.
- Du burde være på arbejde. - Du er jo syg hele tiden.
Du har jo mit nummer. Ring indimellem.
Jeg har 15 betalte feriedage og ti sygedage årligt.
Men jeg er jo ikke syg selv, så nu har jeg ferie.
Vi retter øjnenes placering med callusdistraktion.
Vi skærer sprækker i knoglen i siden af øjenhulerne.
Så øger vi afstanden, så ny knoglemasse dannes i sprækkerne.
Gør det ondt?
På os dødelige, ja, men ikke med din smertetærskel.
Hvad siger du til det?
Perfekte øjne, men jeg ligner stadig en klat tyggegummi?
Molly...
Du mistede knogler og væv i ulykken.
Vi er nået langt inden for ansigtsoperationer.
Efter tolv indgreb får du et flot krus.
Det glemte jeg. Hvornår går vi i gang?
Hvad med straks?
Bilulykke. Karin Tindle, 14. Hun sov på bagsædet.
- Sovende lastbilchauffør. - Ingen sele.
- Hovedskade, abnormal stilling. - Tyder på blødninger i hjernen.
Uens blodtryk i armene.
- Mulig aortadissektion. - Tilkald dr. Melendez.
- Har du kontakt til faderen? - Han døde for tre år siden.
- Hvorfor vågner hun ikke? - Vi tager os af hende.
- Der er aortadissektion. - Lav en thoracotomi.
Aorta er hel samt en falsk aneurisme. Vi tager kranietraumet først.
Jeg ser ingen blødninger. Vi overvåger trykket.
I dette tilfælde overtrumfer hjertet hovedet.
Okay.
Jeg har to symptomer. Kvalme og kedsomhed.
Er kedsomhed symptom på kemoterapi?
Det er symptom på, at sidde på sin røv hele dagen.
Jeg styrede et hospital med 700 senge og tusinder af ansatte.
Nu styrer jeg kun mit madindtag, og hvor tit jeg har afføring.
- Fire gange. - Okay, ikke engang det.
Ved du, hvad jeg mangler? Min medicin.
Gider du løbe hen og hente de her piller?
Og så kan vi lege ordspil bagefter.
Løsn klemmen.
- Transplantatet holder. - Godt. Bor.
Trykket i hovedet øges, blodtilførslen falder.
Vi må lave en hemikraniektomi. Sæt hende op.
- Det er marihuana. - Ja, det er.
- Det er marihuana. - Medicinsk marihuana.
En mod kedsomhed. En mod kvalme.
Må jeg få en?
En, jeg mødte, sagde, det hjalp på hans ASD.
Du mødte én person, én gang? Har du hørt om videnskabelig metode?
Jeg vil gennemføre et praktisk eksperiment.
Siden du holder ferie, og vi kan holde øje med hinanden...
Kun én! Vent lidt! En.
Tag én.
Læg et snit i dura.
- Hjerneødem. - Bradykardi.
- 50 gram Mannitol. - Ingen blinkerefleks.
- Ingen egen vejrtrækning. - Ingen hjernestammereflekser.
Hun er hjernedød.
Fore!
Du har ødelagt mit hus.
Det er jo kun ti meter. Hullet er svært.
Dyrk lige det her.
- I hul! - Flot slag, Glassy!
Kalder du mig Glassy? Jeg kalder dig Smølf.
Smølf! Det her er meget interessant.
Jeg synes, det er sjovt, men det er det egentlig ikke.
- Er jeg skæv? - Det er du nok.
- Virker jeg mere normal? - Nej, du virker høj.
- Hvorfor er Smølf morsomt? - Det ved jeg ikke.
Man tager forbogstavet i fornavnet -
- og sætter det på første stavelse i efternavnet.
S-Murph. Smølf. Vi gjorde det altid i skolen.
- Så du hed A-Glass? - Ja, det virkede ikke for mig.
Godt. Hvor er det næste hul?
Derhenne. Forsigtig med forhindringen bagved.
- Okay, golfprof. - Dr. Glassman.
Vis, hvad du dur til.
- Hvordan går det med Lea? - Lee-Ya.
Lee-Ya! Hun burde have et "Y" i sit navn.
Lee-Ya. Er hun stadig vild med Jack?
Nej. Hun er vild med Jake.
- Hvem fanden er Jake? - Jake er fyren...
...som Lea er glad for.
Er du okay med det?
Det tror jeg ikke. Det er nok derfor, du er her.
Jeg er her for at hjælpe dig gennem kemoterapien.
Når man er høj, må man godt sige det, man har på hjerte.
Alt det grimme og pinlige -
- man ellers aldrig fortæller til nogen.
Hvad tænker du på?
En hund lavede høm-høm på din græsplæne.
Du havde ret i, at vi skulle prioritere aorta.
Pænt af dig at sige det.
Bebrejd ikke dig selv noget på grund af skyld.
- Hvorfor skulle jeg føle skyld? - Det skal du jo netop ikke.
Godt.
- Jeg er sulten. Er du? - Det tror jeg.
- Du ved, hvad en mand vil have. - Der er kikærter!
- Mallomars. - Hvad er det?
Ren chokolade og skumbananer på en sprød bund af grahamsfrø.
Bestil en Uber.
De næste dage er fyldt med svære valg.
Valg, ingen forælder burde tvinges ud i.
Din datter er på hjertelungemaskinen, fordi vi...
I... vil bede om organdonation.
Ja.
Hvad vil I have? Hendes hjerte?
Desværre blev hjertet skadet ligesom mange andre organer.
Vi har en 16-årig pige -
- der var ude for en ulykke, der ødelagde hendes ansigt.
Vi håbede, at du måske...
I vil tage min datters ansigt og give det til en anden?
Pigens liv er blevet ødelagt, og du kan...
Nej.
Jeg beklager, dr. Andrews. Nej.
Hvad med den her?
"Den grimme kan blive smuk, den kønne aldrig."
- Det lyder lidt fordømmende. - Det er Oscar Wilde.
I så fald...
Jeg formoder, du ikke så Quakes i går aftes.
San Jose Earthquakes. Dit hjemmehold.
- Jeg optog det. - Nej, du gjorde ej.
Bare rolig. Jeg ser fodbold nok for os begge to.
De vandt forresten med 3-2. Et smukt mål i overtid.
- De havde dem heller ikke. - Det var alle de større butikskæder.
Den næste ligger på Thornwood Drive, vest for Santa Teresa Blvd.
- Det er i Alamitos. - Ja.
Der er 28 butikker mere i San Jose-området.
Jeg har lagt en rute modsat urets retning for at undgå trafikken.
Du får din egen æske.
Gutter, jeg har intet imod en god hyre -
- men at smide hundreder af dollars efter lækkerier er udnyttelse.
Jeg bestiller pizza, vi henter den på ved hjem.
- Jeg vil ikke have pizza. - Hvad vil I så have?
- Jeg vil have pandekager. - Nej. Jeg vil ikke hjem!
Vi betaler dig for at køre os.
Hvorfor vil I have de cookies? Den sande grund.
- Du kommer til at grine. - Hvad er den sjove grund?
Jeg var forelsket i en pige.
Robin Demayne. Sidste år i high school.
Hendes favoritsnack.
- Okay. - Køber vi så Mallomars?
Nej. Du har haft følelser for hende i over 40 år.
Det er en værdig mission. Hvordan staves Demayne?
D-E ...?
I har samme køn, race, alder. Samme blodtype og antigener -
- og en hel masse andre ting, der gør hende perfekt til dig.
Og hendes nærmeste pårørende har lige givet tilladelse.
Ja.
Donoren ligger i respirator. Hjertet er skadet.
Så vi har travlt.
Aflys alle planlagte operationer og glem alt om at sove.
Det her bliver jeres hjem i to dage.
Lad os give Molly et nyt ansigt.
Der er en anden Robin Demayne i San Mateo.
Mindre end en halv time herfra. En i Los Gatos bor endnu nærmere.
- Du ved vel, hvor dumt det her er? - En mission er aldrig dum.
De er næsten altid dumme. Hvorfor skulle jeg ville møde Robin?
- For at sige, at du elsker hende? - Jeg vil bare have en cookie.
Jeg var ikke forelsket i hende. Jeg var kun en teenager.
Jeg var forhekset af hende.
Når du tænkte på hende, blev du glad.
Du tænkte på hende hele tiden.
Hver gang du så hende, gav det et sug i maven, og du blev svimmel.
- Føles forelskelse sådan? - Det er sådan, det begynder.
Og når man ikke er sammen, er man villig til at køre til 32 butikker -
- for en sanseoplevelse, der kan vække minderne.
Jeg giver hjemturen.
Flake! Flake er en fyr fra high school.
Han havde styr på alle. Han er aldrig flyttet fra Livermore.
Vi tager til Livermore og spørger Flake om Robin.
Så bliver det Livermore.
Alle prøver og billeder bekræfter, at hun passer perfekt til dig.
Det er godt.
Ja, det er det.
Det er også skræmmende og naturligt at tøve lidt.
Det er bare... Jeg ved ikke, hvordan jeg kan tage imod sådan en gave.
En andens ansigt. En andens identitet.
- Ansigtet er en maske. Det er... - ...det nedenunder, der tæller?
Skal du nu til at bruge lamme citater på mig?
Nej.
Molly.
Lige nu er dit ansigt det eneste, folk kan se.
Operationen vil ændre det.
Verden skal ikke se dit nye ansigt -
- men det, der altid var inde bagved.
Kan jeg stadig få kaffekruset?
Bor Flake på din gamle skole?
Han var pedel. Det er han stadig.
Sikkert også den dag, vores planet opsluges af solen.
- Flake... - Findlay Lake var hans navn.
- Hej, Flakey. - Hej med dig, Glaaron Assman.
Du hed Glaaron Assman!
Han hed Glaaron Assman!
Delstatsmesterskabet i 1973. Han kastede 460 yards.
Ser I godt efter, kan I se, hvem der blev kåret Bedste spiller.
- Du ville vise os noget. - Nå ja. Vent her.
Shannon?
Jeg tænker hele tiden, at hun bare sover.
Hvordan kan jeg sige farvel?
Det er for at ære hende. Vi takker din datter for sit offer.
Husker du en Bobby Juarez? Høj, men for klodset til basket?
Han sagde, Robin giftede sig med tandlægen Scaplin og flyttede.
- Kunne du ikke sige det i telefonen? - Jeg ville se dig.
Her er hun. Robin Scaplin bor i Portland i Oregon.
Det er en tur på 11 timer og 27 minutter.
Det er vel bare at tanke op. Vi skal til Portland.
Skalpel størrelse 10.
Skalpel 10.
Ansigtsnerve isoleret og overskåret.
Godt. Så tager vi fat.
Afklemt venstre og højre carotis communis og halspulsårer.
Overskærer carotis og halspulsårer.
Så gør vi det.
Det er langt at køre for en gift kvinde, du ikke har set siden gym.
Hun er hjemme. Jeg ringede tidligere.
- Hvad sagde hun? - "Hallo".
- Hvad sagde du? - Intet. Han lagde på.
Når tågerne letter, vil du vende om og køre hjem.
Sikkert.
Vener, arterier, nerver... i den rækkefølge fra hagen og op.
Osteosyntetiske plader og skruer, tak.
Fandens, jeg skar i donorens arterie.
- Flere suturer. - Hold fokus, folkens.
Dr. Browne, Mollys forældre ville gerne se dig.
Bare hold en pause. Også dig.
Dr. Park?
Jeg var smaskforelsket i Robin Demayne.
En ugengældt forelskelse, som blev til nag i stedet.
På sidste skoledag skrev vi i hinandens årbøger.
Det, jeg skrev i hendes, var fuldt af -
- vrede, foragt og smålighed.
Det skulle være morsomt, men det var mest sårende.
Senere den dag, da vi fik vores udmærkelser -
- bladrede jeg i min årbog og så, hvad hun havde skrevet:
"Jeg fortryder kun to ting: den frisure, jeg havde første år -
- og at du aldrig inviterede mig ud."
Og så kiggede jeg ud over alle hovederne og så hende.
Hendes øjne var røde. Hun græd. Hun var meget såret.
I samme øjeblik fik jeg min udmærkelse.
Jeg ledte efter hende bagefter, men så hende aldrig igen.
Er det det grimme og pinlige, man ellers aldrig fortæller nogen?
Det kan man godt sige.
Dean og Lori? Det her er Shannon.
Tak, fordi du ville møde os.
Og tak for alt.
Der er så meget, vi gerne vil høre om din datter.
Vi vil gerne vide, hvordan hun var, og hvad hun kunne lide at gøre.
Molly vil også gerne vide det.
Hun hed Karin.
Og jeg slog hende ihjel.
Jeg blev bedt om at hente dig.
- Lad ham ikke gå dig på. - Det er dig.
Du siger, jeg ikke skal klandre mig selv, men du klandrer vist dig selv.
Du sagde jo, vi skulle tage hjertet først.
Hvorfor sagde du ikke imod?
- Du havde jo ret. - Ja.
Du har aldrig før ment, at andre end du selv havde ret.
Du gav dig, fordi vi går i seng sammen.
Bilulykken var min skyld.
Det var mig, der ville tidligt af sted.
Jeg lod hende sove på bagsædet.
Det var mig, der skulle sørge for, at hun havde sikkerhedssele på.
Det ville intet betyde, hvis lastbilchaufføren ikke havde sovet.
Det er naturligt at føle skyld, men det var ikke din skyld.
Sådan fungerer det ikke.
Det var min pistol, der sårede Molly.
Man kan påstå, det var en ulykke.
Molly vidste, hun ikke måtte røre den.
Det var min skyld.
Jeg havde en eneste opgave. Det var at beskytte min familie.
Jeg magtede ikke den opgave.
Man kan prøve at finde mening i det. Lyspunkter, mening.
Men det giver ingen mening.
Og din datter...
...gør dette her for os.
Hej, Robin.
Aaron?
Han var smaskforelsket i dig.
Ja...
Men det er ikke derfor, jeg er her.
Jeg er her for at sige undskyld...
...for det, jeg skrev i din årbog.
Årbog?
Ja.
Jeg skrev noget...
...som var sårende og usandt. Og virkelig dumt.
Og så læste jeg, hvad du skrev i min.
Hvad skrev jeg?
Hun havde en grim frisure det første år.
Det husker jeg kun alt for godt.
Det er længe siden nu.
I hvert fald ville jeg bare gerne sige undskyld.
Jeg tager imod din undskyldning.
Tak skal du have.
Mallomars.
Robins yndlingssnack.
- Karrene sammenføjet i højre side. - Og venstre.
Lad os se, om der er vand i rørene. Klemmer.
Hun får farve.
Vi går videre. Vi syr nerverne.
- Hvordan har hun det? - Hun er ved at vågne.
Hej, Molly.
- Hvordan har du det? - Forfærdeligt.
- Det lyder godt. - Vil du se?
- Nej. - Det haster ikke.
Det kommer til at se ...helt uvirkeligt ud.
Som om du kigger på en fremmed.
Men det ændrer sig.
For ingen ler -
- eller ser nogen i øjnene, præcis som du gør.
Okay...
Jeg undskylder for at ville bestemme din reaktion på at miste en patient.
Tak.
Jeg beskyldte dig for at bebrejde dig selv, fordi jeg også gør det.
Vores forhold har fået mig til at betvivle alt, vi gør.
- Det behøver ikke være så svært. - Det er svært.
At vi er sammen ændrer alle de måder, vi omgås på.
Det er vel derfor, det er forbudt.
Jeg kan godt blive ved med at være en nar på arbejdet, hvis du vil.
Skal vi gøre det forbi?
Nej.
Vi ses i morgen.
Når du er lidt mindre svimmel, kan du møde dine terapeuter.
Talepædagog, jobrådgiver, fysioterapeut.
Shannon, kom ind.
- Jeg er Karins mor. - Hej...
Jeg har noget til dig.
Hvor var hun smuk.
Tak.
Og tak, fordi du timede vores elevatortur så perfekt.
Vil du gøre mig en tjeneste?
Jeg vil gerne sige farvel.
Vi gør rent i morgen.
- Og køber en ny vase. - At købe en ny vase er nemt.
At støvsuge mormors aske... knap så nemt.
Føltes det rart at sige undskyld?
Ja.
Føler du stadig skyld?
Ja.
Skyld får folk til at føle skyld over ting, de ikke kan reparere.
Det kan måske få folk til at gøre det rigtige næste gang.
Du elskede Robin, men fik hende aldrig.
- Ønsker du, I aldrig var mødtes? - Ikke ét sekund.
Jeg har det ikke godt med, at Lea er vild med Jake.
Godnat, Smølf.
Godnat, Glassy.
Tekster: Bent Nylander Rasmussen www.sdimedia.com